जगजीत सिंह के निधन पर प्रधानमंत्री ने जताया शोक  
खुद को जगजीत सिंह का प्रशंसक बताते हुए मनमोहन सिंह ने कहा कि इस महान गायक के अन्य प्रशंसकों के दुख में वह भी शामिल हैं।
प्रधानमंत्री मनमोहन सिंह ने प्रख्यात गजल गायक जगजीत सिंह के निधन पर शोक जताते हुए कहा कि अपनी मखमली आवाज के लिए वह हमेशा याद किए जाएंगे। खुद को जगजीत सिंह का प्रशंसक बताते हुए सिंह ने कहा कि इस महान गायक के अन्य प्रशंसकों के दुख में वह भी शामिल हैं।  जगजीत सिंह को श्रद्धांजलि देते हुए सिंह ने कहा कि गजल को आम लोगों तक पहुंचा कर उन्होंने भारत और विदेशों में अनगिनत संगीत प्रेमियों को अतुलनीय खुशी दी। उनकी आवाज मखमली थी।  उन्होंने कहा कि प्रख्यात गजल गायक की संगीत की विरासत हमेशा लोगों का मनोरंजन करती रहेगी। 70 वर्षीय जगजीत सिंह का सोमवार सुबह मुंबई के लीलावती अस्पताल में निधन हो गया।